stanford-oval/wikipedia huggingface dataset:
ปอแก้ว
การใช้ประโยชน์ > อุตสาหกรรมกระดาษ

กระบวนการทั่วไปในการทำกระดาษจากเส้นใยปอแก้วคือการต้มเยื่อโดยวิธีโซดาก่อนแปรรูปในเครื่องทำกระดาษ
การใช้เส้นใยปอแก้วในการผลิตกระดาษมีประโยชน์ต่อสิ่งแวดล้อมมากกว่าการผลิตกระดาษจากต้นไม้ ปี ค.ศ. 1960 กระทรวงเกษตรสหรัฐ ได้สำรวจพืชมากกว่า 500 ชนิด และเลือกปอแก้วเป็นวัตถุดิบที่มีแนวโน้มมากที่สุดสำหรับการผลิตกระดาษหนังสือพิมพ์โดยไม่ใช้ต้นไม้ ในปี ค.ศ. 1970 กระดาษหนังสือพิมพ์จากใยปอแก้วได้รับการนำไปใช้กับหนังสือพิมพ์ 6 ฉบับของสหรัฐ และอีกครั้งในปี ค.ศ. 1987 โรงงานกระดาษในแคนาดาได้ผลิตกระดาษหนังสือพิมพ์จากใยปอแก้ว 13 ม้วน ให้กับหนังสือพิมพ์สี่ฉบับของสหรัฐใช้ในการทดลองพิมพ์ พวกเขาพบว่ากระดาษจากใบปอแก้ว มีความแข็งแรงกว่า, สว่างกว่า และสะอาดกว่ากระดาษจากเยื่อต้นสนมาตรฐาน รวมทั้งทำลายสิ่งแวดล้อมน้อยกว่า ส่วนหนึ่งเนื่องจากเส้นใยของปอแก้วมีสีขาวตามธรรมชาติมากกว่าเนื้อไม้ จึงต้องใช้การฟอกสีน้อยลงในการสร้างแผ่นกระดาษที่สว่างขึ้น ไฮโดรเจนเพอร์ออกไซด์ซึ่งเป็นสารฟอกขาวที่ปลอดภัยต่อสิ่งแวดล้อมไม่สร้างสารไดออกซิน ถูกนำมาใช้เป็นหลักในการฟอกสีเส้นใยปอแก้ว
รายงานหลายฉบับแนะนำว่าความต้องการพลังงานในการผลิตเยื่อกระดาษจากใยปอแก้วนั้นน้อยกว่าข้อกำหนดสำหรับเยื่อไม้ประมาณร้อยละ 20 ส่วนใหญ่เนื่องมาจากปริมาณลิกนินในปอแก้วที่ต่ำกว่า
พื้นที่ปลูกปอแก้ว 1 เอเคอร์ (4,000 ตารางเมตร) ให้ผลผลิต 5 ถึง 8 ตันสำหรับเส้นใยทั้งสองชนิดของปอแก้วในหนึ่งฤดูปลูก ในทางตรงกันข้าม ป่าไม้สน (Southern pine) ขนาด 1 เอเคอร์ ในสหรัฐ ผลิตเส้นใยได้ประมาณ 1.5 ถึง 3.5 ตันต่อปี ประมาณการว่าการปลูกปอแก้วบนพื้นที่ 5,000 เอเคอร์ (20 ตารางกิโลเมตร) สามารถผลิตเยื่อกระดาษได้เพียงพอต่อการป้อนโรงงานกระดาษที่มีกำลังการผลิต 200 ตันต่อวัน  ในเวลา 20 ปี พื้นที่เพาะปลูก 1 เอเคอร์ จะสามารถผลิตเส้นใยได้ 10 ถึง 20 เท่าของปริมาณเส้นใยที่สามารถผลิตได้จากต้นสนในพื้นที่เท่ากัน
ในฐานะที่เป็นหนึ่งในเส้นใยธรรมชาติที่สำคัญของโลก ปอแก้วจึงถูกรวมเป็นส่วนหนึ่งของการประกาศปีสากลแห่งเส้นใยธรรมชาติ 2009
แหล่งข้อมูลอื่น

American Kenaf Society (AKS)[ลิงก์เสีย] ก่อตั้งในปี ค.ศ. 1997
International Jute Study Group ความร่วมมือของสหประชาชาติ เพื่อสร้างองค์ความรู้ของปอกระเจา และปอแก้ว โดยมีเป้าหมายที่สมาคมธุรกิจในอินเดีย, บังกลาเทศ และไทย
| --- | --- |
การแยกแยะหน่วยอนุกรมวิธาน:  Wikidata: Q1137540  Wikispecies: Hibiscus cannabinus  APDB: 81417  BOLD: 252844  EoL: 584777  EPPO: HIBCA  FoC: 200013699  GBIF: 3152547  GRIN: 19012  iNaturalist: 163761  IPNI: 560068-1  IRMNG: 10199025  ITIS: 21623  NCBI: 229543  NZOR: 3da657e6-bd52-434f-96a6-49b64a1f7c66  Plant List: kew-2849657  PLANTS: HICA5  POWO: urn:lsid:ipni.org:names:560068-1  Tropicos: 19600032 
ต้นปอแก้วที่ตากแห้งแล้ว
การเก็บเกี่ยวปอแก้ว
อุทยาน 100 ปี จุฬาลงกรณ์มหาวิทยาลัย

| อุทยาน 100 ปี จุฬาลงกรณ์มหาวิทยาลัย |
| --- | --- |
ด้านหน้าของอุทยาน

ประเภท: สวนชุมชน
ที่ตั้ง: ซอยจุฬาลงกรณ์ 5 ระหว่างซอยจุฬาลงกรณ์ 9 กับถนนบรรทัดทอง
พิกัดภูมิศาสตร์: 13.739274,100.524914
พื้นที่: 28 ไร่
เปิดตัว: 26 มีนาคม พ.ศ. 2560
ผู้ออกแบบ: N7A Architects,LANDPROCESS
ผู้ดำเนินการ: สำนักงานจัดการทรัพย์สิน จุฬาลงกรณ์มหาวิทยาลัย
สถานะ: แล้วเสร็จ
อุทยาน 100 ปี จุฬาลงกรณ์มหาวิทยาลัย เป็นสวนชุมชน ขนาดประมาณ 28 ไร่ ตั้งอยู่บริเวณซอยจุฬาลงกรณ์ 5 ระหว่างซอยจุฬาลงกรณ์ 9 กับถนนบรรทัดทอง ในพื้นที่สวนหลวง-สามย่าน เชื่อมต่อกับแนวแกนกลางของจุฬาลงกรณ์มหาวิทยาลัย ภายในสวนสาธารณะแบ่งพื้นที่ใช้สอยเป็น ลานกิจกรรมกลางแจ้ง ศูนย์การเรียนรู้ โดยอาคารต่าง ๆ จะปลูกต้นไม้เพื่อเป็นอาคารสีเขียว มีประโยชน์ในการชะลอน้ำ ออกแบบตามแนวคิด "ป่าในเมือง" ออกแบบให้เป็นพื้นที่หน่วงน้ำของเมือง โดยใช้หลักการสร้างบ่อเก็บน้ำ (retention pond) บ่อพักนํ้าชั่วคราว (detention pond) ขนาดใหญ่บริเวณทางเข้าแต่ละจุดของสวน ซึ่งออกแบบไว้ในรูปแบบบริเวณพื้นที่ต่ำของโครงการ นอกจากนี้มีแนวพื้นที่รับน้ำ (rain garden) และระบบระบายน้ำใต้ดิน มีพื้นที่อเนกประสงค์ และที่จอดรถ 200 คัน มีหลังคาเขียวที่ใหญ่ที่สุดของประเทศไทย อุทยานเปิดในวันที่ 26 มีนาคม พ.ศ. 2560 ซึ่งเป็นวันเฉลิมฉลองจุฬาลงกรณ์มหาวิทยาลัยครบ 100 ปีพอดี
ที่มาของโครงการมาจากดำริของผู้บริหารมหาวิทยาลัยในผังแม่บทที่วางมานาน ซึ่งกำหนดให้แกนกลางของผังจุฬาลงกรณ์มหาวิทยาลัยที่เชื่อมต่อกับส่วนพาณิชย์เป็นพื้นที่สีเขียว จนกระทั่งในปี พ.ศ. 2555 สำนักงานจัดการทรัพย์สินได้จัดประกวดแบบอุทยานเพื่อเฉลิมฉลองมหาวิทยาลัยครบรอบ 100 ปี จนได้ผู้ชนะการประกวดแบบหลักด้านงานภูมิสถาปัตยกรรม คือ กชกร วรอาคม จากสำนักงานออกแบบบริษัทแลนด์โปรเสส และผู้ออกแบบอาคารจากสำนักงานออกแบบ N7A โดยพื้นที่ของอุทยานเดิมเป็นตึกแถวซึ่งหมดสัญญาเช่ากับทางมหาวิทยาลัย และทางมหาวิทยาลัยไม่ต่อสัญญา
อุทยาน 100 ปี จุฬาลงกรณ์มหาวิทยาลัย ได้รับคัดเลือกโดยสมาคมสถาปนิกสยาม ในพระบรมราชูปถัมภ์ให้เป็นผลงานออกแบบสถาปัตยกรรมดีเด่น (ASA AD Award) ในปี พ.ศ. 2561 ถือเป็นครั้งแรกที่รางวัลด้านสถาปัตยกรรมให้รางวัลกับสวนสาธารณะ
พื้นที่ใช้สอย

พื้นที่ของอุทยานประกอบด้วยแนวพื้นที่รับน้ำ พื้นที่ชุมน้ำประดิษฐ์ สวนซึมน้ำ บ่อหน่วงน้ำเพื่อชะลอน้ำฝนก่อนระบายออกสู่สาธารณะ พื้นที่ซึมน้ำแบบแก้มลิง และอาคารอเนกประสงค์ ภายในอุทยานมีถนน 100 ปี จุฬาฯ กว้าง 30 เมตร ยาว 1.35 กิโลเมตร ปลูกต้นไม้สองข้างทางเชื่อมต่อพื้นที่อุทยานจุฬาฯ 100 ปี กับถนนพระรามที่ 1 กับถนนพระรามที่ 4
พื้นที่กิจกรรมกลางแจ้ง แบ่งออกเป็น 3 ส่วน คือ พื้นที่ทำกิจกรรมขนาดเล็กไม่เกิน 50 คน มีอยู่ 8 จุดทั่วอุทยานบริเวณด้านหน้า มีลักษณะเป็นเหมือนห้องเรียนกลางแจ้ง มีที่นั่งที่ก่อขึ้นมารูปแบบครึ่งวงกลม เว้นพื้นที่ตรงกลางสำหรับเป็นที่บรรยายหรือทำกิจกรรมแบบกลุ่ม พื้นที่ทำกิจกรรมขนาดกลาง จุคนได้ราว 700–1400 คน ใช้พื้นที่บริเวณสนามหญ้าทั้งหมดสามารถแบ่งออกมาเป็นจุดได้ 4 จุดทั่วสวน และ พื้นที่ทำกิจกรรมขนาดใหญ่ สามารถรองรับคนได้เต็มพื้นที่ราว 9,780 คน และอีกฝากหนึ่งรองรับได้ 2,780 คน แบ่งเป็นสองจุดคือบริเวณสนามหญ้าทั้งหมดของอุทยานฯ ซึ่งถือว่าเป็นพื้นที่กว้างสุด สามารถจุคนได้ราว 7,000 คน
พื้นที่ชุ่มน้ำประดิษฐ์ (constructed wetland) เป็นพื้นที่ชุ่มน้ำเพื่อส่งเสริมระบบนิเวศและนันทนาการ เป็นระบบการหมุนเวียนน้ำในอุทยาน ใช้ระบบชีววิศวกรรมเพื่อการบำบัดน้ำ ออกแบบเป็นพื้นที่ชุ่มน้ำประดิษฐ์ให้กับส่วนต่าง ๆ ของอุทยาน และเป็นพื้นที่ซึมน้ำ-หน่วงน้ำของเมือง
อาคารอเนกประสงค์ มีลักษณะอาคารที่สอดประสานเป็นหนึ่งเดียวกับพื้นที่ภูมิทัศน์ เป็นสถาปัตยกรรมที่เปรียบเสมือนซุ้มประตู (gateway) จากกระบวนทัศน์ทางธรรมชาติวิทยา เป็นที่หลักเขตให้กับอุทยาน 100 ปี จุฬาฯ พาดยาวไปสองฝั่งถึงหลังคาเขียว
สวนซึมน้ำ (porous park) ให้อุทยาน ออกแบบให้มีความลาดเอียง เพื่อเพิ่มความสามารถในการซึมน้ำดัก และกักเก็บน้ำฝนในช่วงหน้าฝน และนำน้ำกลับมาใช้ในช่วงหน้าแล้ง รวมถึงบ่อหน่วงน้ำ ทั้งแบบเปียก (retention pond) และแบบแห้ง (detention pond) เพื่อขังและชะลอน้ำฝน ก่อนระบายออกสู่สาธารณะโดยสามารถหน่วงน้ำไว้ในพื้นที่ได้ประมาณ 3-4 ชั่วโมง
รางวัล

รางวัล Special Recognition for Public Facility ในงาน 13th PropertyGuru Thailand Property Awards 2018
รางวัลชนะเลิศในสาขาโครงการสร้างเสร็จระดับใหญ่ จาก World Landscape Architecture Awards 2019 (WLA)
รางวัลการออกแบบสถาปัตยกรรมดีเด่น ประจำปี 2561 โดยสมาคมสถาปนิกสยาม ในพระบรมราชูปถัมภ์
รางวัลเชิดชูเกียรติ ประเภทการออกแบบทั่วไป จากสมาคมภูมิสถาปนิกอเมริกัน
อุทยาน 100 ปี จุฬาลงกรณ์มหาวิทยาลัย และเส้นขอบฟ้ากรุงเทพมหานครทางทิศตะวันออกและทิศใต้
วันอิโมจิโลก

| วันอีโมจิโลก |
| --- | --- |
ชื่ออื่น: World Emoji Day
ประเภท: วันหยุดไม่เป็นทางการ
วันที่: 17 กรกฎาคม
ความถี่: ของทุกปี
วันอิโมจิโลก หรือวันอิโมจิ (อังกฤษ: World Emoji Day) เป็นวันสำคัญประจำปีที่ไม่เป็นทางการ ซึ่งตรงกับวันที่ 17 กรกฎาคมของทุกปี โดยมีจุดประสงค์เพื่อเฉลิมฉลองวันครบรอบการใช้อิโมจิ ในช่วงหลายปีที่ผ่านมา ตั้งแต่มีการจัดงานครั้งแรก วันนี้ได้กลายเป็นวันที่นิยมในการประกาศและเปิดตัวผลิตภัณฑ์หรือผลิตภัณฑ์อื่น ๆ ที่เกี่ยวข้องกับอิโมจิ
ความเป็นมาและการเฉลิมฉลอง

การใช้อิโมจิเริ่มขึ้นครั้งแรกเมื่อ Apple เปิดตัวแอปพลิเคชันปฏิทิน iCal ในปี 2002 วันที่ 17 กรกฎาคม ถูกแสดงเป็น อีโมจิปฏิทินเวอร์ชัน Apple Color Emoji (📅) ในรูปแบบของ ไข่อีสเตอร์
วันอิโมจิโลกถูกสร้างขึ้นเมื่อวันที่ 17 กรกฎาคม 2014 โดย Jeremy Burge ผู้ก่อตั้ง Emojipedia
The New York Times รายงานว่า Burge เลือกวันที่ 17 กรกฎาคม "โดยพิจารณาจากวิธีการแสดงอีโมจิปฏิทินบน iPhone"  สำหรับวันอิโมจิโลกครั้งแรก เบิร์จกล่าวกับ The Independent ว่า "ไม่มีการวางแผนอย่างเป็นทางการใดๆ"  นอกเหนือจากการเลือกวันที่ ในปี 2018 The Washington Post แนะนำว่าผู้อ่านควรใช้วันนี้เพื่อ "สื่อสารด้วยอีโมจิเท่านั้น"
NBC รายงานว่าวันดังกล่าวเป็นวันที่ 17 กรกฎาคม พ.ศ. 2558 ซึ่งเป็นวันที่ทวิตเตอร์ติดเทรนด์สูงสุด
ในปี 2016 Google ได้เปลี่ยนรูปลักษณ์ของอักขระ Unicode U+1F4C5 📅 calendar  เพื่อแสดงวันที่ 17 กรกฎาคมบนผลิตภัณฑ์ Android, Gmail, Hangouts และ ChromeOS  ณ ปี 2020 แพลตฟอร์มหลักทั้งหมดยกเว้น Microsoft ได้เปลี่ยนมาใช้การแสดงวันที่ 17 กรกฎาคมเป็นอีโมจินี้ เพื่อหลีกเลี่ยงความสับสนในวันอีโมจิโลก
การเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566

การเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ.ศ. 2566 เป็นการเลือกตั้งสมาชิกสภาผู้แทนราษฎรจังหวัดระยอง เขต 3 แทนที่นายนครชัย ขุนณรงค์ ที่ลาออกจากตำแหน่ง โดยกำหนดให้มีการเลือกตั้งในวันที่ 10 กันยายน พ.ศ. 2566
ที่มา

เมื่อวันที่ 26 กรกฎาคม พ.ศ. 2566 พลตำรวจเอก เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อและหัวหน้าพรรคเสรีรวมไทย ได้เปิดเผยในรายการโหนกระแสว่ามี สส. ของพรรคก้าวไกลเคยต้องโทษจำคุกมาก่อน โดยต่อมาปรากฎว่าเป็นนายนครชัย ขุนณรงค์ สส. ระยอง เขต 3 เคยต้องโทษในคดีรับของโจรเมื่อ พ.ศ. 2542 ต่อมาในวันที่ 27 กรกฎาคม พ.ศ. 2566 นายนครชัยได้ชี้แจงว่าตนเคยต้องโทษจำคุกจริงและหลังจากนั้นไม่เคยกระทำความผิดใด ๆ อีก จากนั้นจึงประกาศลาออกจากตำแหน่งเพื่อแสดงความรับผิดชอบและยื่นหนังสือลาออกจากตำแหน่งอย่างเป็นทางการในวันที่ 3 สิงหาคม พ.ศ. 2566 จึงต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง
ผู้สมัคร

คณะกรรมการการเลือกตั้งได้กำหนดวันเปิดรับสมัครรับเลือกตั้งในวันที่ 15-19 สิงหาคม พ.ศ. 2566 โดยผู้สมัครรับเลือกตั้งมีรายชื่อดังต่อไปนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | ก้าวไกล | นายพงศธร ศรเพชรนรินทร์ | 1 |
|  | ประชาธิปัตย์ | นายบัญญัติ เจตนจันทร์ | 2  |
|  | แรงงานสร้างชาติ | ร้อยตำรวจตรี เรืองชัย สมบัติภูธร | 3 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ> ศ. 2566.พรรค | ผลการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ> ศ. 2566.พรรค | ผลการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ> ศ. 2566.ผู้สมัคร | ผลการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ> ศ. 2566.คะแนนเสียง | ผลการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ> ศ. 2566.% | ผลการเลือกตั้งสมาชิกสภาผู้แทนราษฎรจังหวัดระยอง เขต 3 แทนตำแหน่งที่ว่าง พ> ศ. 2566.± |
| --- | --- | --- | --- | --- | --- |
|  | ก้าวไกล | พงศธร ศรเพชรนรินทร์ (1) | 39,296 | 58.95 | +26.50 |
|  | ประชาธิปัตย์   | บัญญัติ เจตนจันทร์ (2) ✔ | 26,376 | 38.06 | +21.67 |
|  | แรงงานสร้างชาติ   | ร้อยตำรวจตรี เรืองชัย สมบัติภูธร (3) | 881 | 1.27 | +0.70 |
| ผลรวม | ผลรวม | ผลรวม | 66,643 | 100.00 | — |

| บัตรดี | บัตรดี | บัตรดี | 66,553 | 96.07 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,832 | 2.64 | – |
| บัตรเสีย | บัตรเสีย | บัตรเสีย | 899 | 1.29 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 69,284 | 56.52 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 122,582 | 100.00 | — |
: ก้าวไกล รักษาที่นั่ง
ปิยพงษ์ หอมขจร

| ข้อมูลส่วนตัว |
| --- | --- | --- | --- |
ชื่อเต็ม:  ปิยพงษ์ หอมขจร
วันเกิด:  14 กุมภาพันธ์ พ.ศ. 2538 (30 ปี)
สถานที่เกิด:  จังหวัดสุรินทร์, ประเทศไทย
ส่วนสูง:  1.70 m (5 ft 7 in)
ตำแหน่ง:  กองหน้า
สโมสรเยาวชน
2554-2556:  บุรีรัมย์ ยูไนเต็ด 
สโมสรอาชีพ*
| ปี |  ทีม |  ลงเล่น |  (ประตู) |
| 2557-2558 |  บุรีรัมย์ ยูไนเต็ด  |  0 |  (0) |
| 2557 |  → สุรินทร์ ซิตี้ (ยืมตัว) |  12 |  (4) |
| 2558 |  → พิจิตร (ยืมตัว) |  17 |  (1) |
| 2558–2561 |  อุบล ยูเอ็มที ยูไนเต็ด |  18 |  (5) |
| 2561 |  ยโสธร |  12 |  (3) |
| 2561–2563 |  สุโขทัย |  4 |  (1) |
| 2561 |  → ระยอง (ยืมตัว) |  6 |  (1) |
| 2562 |  → มหาวิทยาลัยนอร์ทกรุงเทพ (ยืมตัว) |  0 |  (0) |
| 2563–2564 |  เมืองกาญจน์ ยูไนเต็ด |  0 |  (0) |
| 2563–2564 |  → สิงห์ระฆังทอง เมืองกาญจน์ (ยืมตัว) |  5 |  (1) |
| 2564–2565 |  มหาวิทยาลัยนอร์ทกรุงเทพ |  22 |  (0) |
| 2565 |  อุบล ครัวนภัส |  11 |  (1) |
| 2566 |  กงไกรลาศ ยูไนเต็ด |  9 |  (0) |
ทีมชาติ
| 2557 |  ไทย ยู-19 |  5 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 มีนาคม 2566
ปิยพงษ์ หอมขจร เกิดเมื่อวันที่ 14 กุมภาพันธ์ พ.ศ. 2538 รู้จักกันในชื่อพงษ์ เป็นนักฟุตบอลชาวไทยจากเทศบาลนครบุรีรัมย์
ความสำเร็จ > สโมสร

ลีกภูมิภาค ดิวิชัน 2:
ชนะเลิศ : 2558
ลีกภูมิภาคโซนภาคตะวันออกเฉียงเหนือ
รองชนะเลิศ : 2558
ความสำเร็จ > ทีมชาติ

AFF U-19 Youth Championship รองชนะเลิศอันดับสอง  : 2557
ปาลังการายา

| ปาลังการายา |
| --- | --- |
นคร
นครปาลังการายา  Kota Palangka Raya
ทิศทัศน์ตัวนครในเวลากลางคืน และวงเวียนใหญ่ (Bundaran Besar)
   ตราอาร์ม
สถานที่ตั้งในจังหวัดกาลีมันตันกลาง
ปาลังการายาสถานที่ตั้งในเกาะกาลีมันตันและประเทศอินโดนีเซียแสดงแผนที่กาลีมันตันปาลังการายาปาลังการายา (ประเทศอินโดนีเซีย)แสดงแผนที่ประเทศอินโดนีเซีย
พิกัด: 2°12′36″S 113°55′12″E﻿ / ﻿2.21000°S 113.92000°E﻿ / -2.21000; 113.92000
ประเทศ:  อินโดนีเซีย
ภูมิภาค: กาลีมันตัน
จังหวัด:  จังหวัดกาลีมันตันกลาง
ก่อตั้ง: 17 กรกฎาคม ค.ศ. 1957
การปกครอง
 • นายกเทศมนตรี: เฮอรา นูกราฮายู (รักษาการ)
พื้นที่
 • ทั้งหมด: 2,853.12 ตร.กม. (1,101.60 ตร.ไมล์)
ความสูง: 5 เมตร (16 ฟุต)
ประชากร (ประมาณกลาง ค.ศ. 2023)
 • ทั้งหมด: 305,797 คน
 • ความหนาแน่น: 110 คน/ตร.กม. (280 คน/ตร.ไมล์)
ประชากรศาสตร์
 • ศาสนา: อิสลาม 69.31%  โปรเตสแตนต์ 26.51%  คาทอลิก 1.88%  ฮินดู 1.59%  กาฮารีงัน 0.53% พุทธ 0.17%  ลัทธิขงจื๊อ 0.004%
เขตเวลา: UTC+7 (เวลาอินโดนีเซียตะวันตก)
รหัสพื้นที่: (+62) 536
เอชดีไอ (2022):  0.816 (สูงมาก)
เว็บไซต์: palangkaraya.go.id
ปาลังการายา (อินโดนีเซีย: Palangka Raya) เป็นเมืองหลวงและเมืองใหญ่สุดของจังหวัดกาลีมันตันกลาง ประเทศอินโดนีเซีย ตั้งอยู่บริเวณระหว่างแม่น้ำกาฮายันกับแม่น้ำซาบาเงาบนเกาะบอร์เนียว จากข้อมูลการสำรวจสำมะโนประชากร ค.ศ. 2020 นครนี้มีประชากร 293,500 คน จำนวนประมาณการอย่างเป็นทางการในช่วงกลาย ค.ศ. 2023 อยู่ที่ 305,797 คน (แบ่งเป็นชาย 154,205 คนและหญิง 151,592 คน) ปาลังการายาเป็นเมืองใหญ่สุดตามขนาดพื้นที่ในประเทศอินโดนีเซีย (ใหญ่กว่าจาการ์ตาประมาณ 4 เท่า) อย่างไรก็ตาม พื้นที่ส่วนใหญ่ยังคงเป็นผืนป่า (โดยเฉพาะในเขตรากุมปิตและบูกิตบารูทางเหนือ) รวมถึงป่าสงวน บริเวณอนุรักษ์ทางธรรมชาติ และป่าตังกีลิง
นครนี้เป็นจุดศูนย์กลางด้านเศรษฐกิจ การปกครอง และการศึกษาของจังหวัดกาลีมันตันกลาง นครนี้ก่อตั้งขึ้นจากหมู่บ้านเล็ก ๆ ของชาวดายักในปาฮันดุตเมื่อ ค.ศ. 1957 โดยได้รับการวางแผนตั้งแต่ต้น และในการก่อสร้างได้รับความช่วยเหลือจากกองทัพโซเวียตเนื่องด้วยความสัมพันธ์ของซูการ์โนต่อกลุ่มตะวันออกในขณะนั้น แม้จะมีโครงสร้างพื้นฐานที่ค่อนข้างดี และมีดัชนีการพัฒนามนุษย์สูง แต่นครนี้กลับประสบปัญหาด้านสิ่งแวดล้อม เช่น หมอกควัน ไฟป่า และน้ำท่วม
ศัพทมูลวิทยา

ชื่อปาลังการายามาจากการประสมคำศัพท์สองคำจากสองภาษา คือ: ปาลังกา (ดายักงาจู) หมายถึง สถานที่ศักดิ์สิทธิ์ และ รายา (มลายู) หมายถึง กว้างขวาง ดังนั้น ปาลังการายาจึงหมายถึง สถานที่ศักดิ์สิทธิ์อันกว้างขวาง นครนี้ตั้งอยู่บนพื้นที่หมู่บ้านดายักขนาดเล็กที่มีชื่อว่า ปาฮันดุต ซึ่งล้อมรอบด้วยป่าฝน
ประวัติ

เมืองก่อตั้งในปี 1957 (กฎหมายพลังงาน 10/1957 เรื่องการก่อตั้งแคว้นการปกครองตนเองกาลีมันตันกลางระดับ 1) ในบริเวณรกร้างว่างเปล่าที่เปิดผ่านหมู่บ้านปาฮันดุตริมฝั่งแม่น้ำกาฮายัน
แหล่งข้อมูลอื่น

เว็บไซต์ทางการ เก็บถาวร 2017-09-08 ที่ เวย์แบ็กแมชชีน
คู่มือการท่องเที่ยว ปาลังการายา จากวิกิท่องเที่ยว (ในภาษาอังกฤษ)
วิกิมีเดียคอมมอนส์มีสื่อเกี่ยวกับ Palangka Raya
แม่น้ำกาฮายันไหลผ่านนครปาลังการายา
แยกเฉลิมเผ่า

| --- | --- |
แยกเฉลิมเผ่าจากมุมมองบนสะพานลอยฝั่งถนนพระรามที่ 1 บริเวณสำนักงานตำรวจแห่งชาติและวัดปทุมวนาราม
ชื่ออักษรไทย: เฉลิมเผ่า
ชื่ออักษรโรมัน: Chaloem Phao
รหัสทางแยก: N031 (ESRI), 041  (กทม.)
ที่ตั้ง: แขวงปทุมวัน เขตปทุมวัน กรุงเทพมหานคร
ทิศทางการจราจร
→: ถนนพระรามที่ 1 » แยกราชประสงค์
↓: ถนนอังรีดูนังต์ » แยกอังรีดูนังต์
←: ถนนพระรามที่ 1 » แยกปทุมวัน
แยกเฉลิมเผ่า (อักษรโรมัน: Chaloem Phao Junction) เป็นทางแยกหนึ่ง ในพื้นที่แขวงปทุมวัน เขตปทุมวัน กรุงเทพมหานคร เป็นสามแยกที่เป็นทางตัดกันระหว่างถนนพระรามที่ 1 กับถนนอังรีดูนังต์
โดยชื่อ "เฉลิมเผ่า" มาจากชื่อของสะพานเฉลิมเผ่า  52 ซึ่งเป็นหนึ่งใน 17 สะพานชุดเฉลิม ที่สร้างขึ้นในวโรกาสที่พระบาทสมเด็จพระจุลจอมเกล้าเจ้าอยู่หัว ทรงเจริญพระชนมพรรษาครบในแต่ละปี โดยสะพานเฉลิมเผ่านั้นสร้างขึ้นเพื่อข้ามคลองอรชร อันเป็นคลองที่อยู่ระหว่างคลองบางกะปิจนถึงคลองหัวลำโพง เป็นสะพานที่สร้างขึ้นใหม่แทนสะพานไม้ที่เก่าและชำรุดไป เปิดใช้เมื่อปลายปี พ.ศ. 2448 แต่เมื่อมีการสร้างถนนอังรีดูนังต์ก็ได้มีถมคลองเพื่อสร้างถนน  ซึ่งที่ตั้งของสะพานเฉลิมเผ่าบริเวณอยู่ระหว่างด้านข้างสยามพารากอนกับวัดปทุมวนาราม ในปัจจุบัน ซึ่งเมื่อปี พ.ศ. 2506 ได้มีการบูรณะขึ้นอีกครั้ง แต่ปัจจุบันเหลือเพียงซากป้ายชื่อสะพานเท่านั้นจากการรื้อถอนตัวสะพานออกเพื่อสร้างถนนพระรามที่ 1
การจัดการจราจรบริเวณทางแยก

ทิศทางจากแยกราชประสงค์มุ่งหน้าเข้าสู่ทางแยกสามารถเลี้ยวซ้ายไปยังแยกอังรีดูนังต์ (เฉพาะช่องจราจรทางซ้ายของเกาะกลางถนน) หรือตรงไปยังแยกปทุมวันได้
ทิศทางจากแยกอังรีดูนังต์มุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 1 มุ่งหน้าแยกปทุมวันเท่านั้น
ทิศทางจากแยกปทุมวันมุ่งหน้าเข้าสู่ทางแยกสามารถตรงไปยังแยกราชประสงค์ หรือเลี้ยวขวาไปยังแยกอังรีดูนังต์ ได้
สถานที่ใกล้เคียง

สยามพารากอน
สำนักงานตำรวจแห่งชาติ
วัดปทุมวนาราม
สถานีรถไฟฟ้าบีทีเอสสยาม
ปานหทัย เสรีรักษ์

| ปานหทัย เสรีรักษ์ป> ช., ป.ม..ข้อมูลส่วนบุคคล |
| --- | --- |
เกิด: 11 มกราคม พ.ศ. 2498 (70 ปี)
พรรคการเมือง: เพื่อไทย
คู่สมรส: ทศพร เสรีรักษ์

ปานหทัย เสรีรักษ์ (เกิด 11 มกราคม พ.ศ. 2498) อดีตสมาชิกสภาผู้แทนราษฎรจังหวัดแพร่ เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
ประวัติ

ปานหทัย เสรีรักษ์ เกิดเมื่อวันที่ 11 มกราคม พ.ศ. 2498 เป็นบุตรสาวของดร.เมธา เอื้ออภิญญกุล อดีต ส.ส.แพร่ กับนางธีรวัลย์ หรือแม่เลี้ยงธีรวัลย์ เอื้ออภิญญกุล (สกุลเดิม;กันทาธรรม) มีพี่น้อง 3 คน คือ
นายเมธี เอื้ออภิญญกุล กรรมการและเจ้าหน้าที่บริหาร บริษัทบ้านปู จำกัด (มหาชน)
นายองอาจ เอื้ออภิญญกุล กรรมการบริษัท บ้านปู จำกัด (มหาชน)
นายวรวัจน์ เอื้ออภิญญกุล อดีตรัฐมนตรีว่าการกระทรวงวิทยาศาสตร์และเทคโนโลยี อดีตรัฐมนตรีประจำสำนักนายกรัฐมนตรี อดีตรัฐมนตรีว่าการกระทรวงศึกษาธิการ และอดีตรัฐมนตรีว่าการกระทรวงวัฒนธรรม
สำเร็จการศึกษาระดับปริญญาตรี จากคณะอักษรศาสตร์ จุฬาลงกรณ์มหาวิทยาลัย  และปริญญาโท เอเชียศึกษา จากมหาวิทยาลัยวอชิงตัน เซนต์หลุยส์ สหรัฐอเมริกา สมรสกับนายทศพร เสรีรักษ์ อดีต ส.ส.แพร่ สมาชิกบ้านเลขที่ 111 มีบุตร 3 คน
งานการเมือง

นางปานหทัยอยู่ในครอบครัวนักการเมือง โดยทั้งบิดา น้องชาย และสามี ล้วนเป็นนักการเมืองทั้งหมด หลังจากนายทศพร เสรีรักษ์ สามี ถูกตัดสิทธิ์ทางการเมือง 5 ปี ร่วมกับบ้านเลขที่ 111 นางปานหทัยจึงลงสมัครรับเลือกตั้งแทน ในปี พ.ศ. 2550 และได้รับการเลือกตั้งเป็นครั้งแรกในสังกัดพรรคพลังประชาชน และต่อมาได้รับการเลือกตั้งเป็นครั้งที่ 2 ในปี พ.ศ. 2554 สังกัดพรรคเพื่อไทย
งานการเมือง > สมาชิกสภาผู้แทนราษฎร

ปานหทัย เสรีรักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดแพร่ สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดแพร่ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นางปานหทัย เสรีรักษ์ เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางปานหทัย เสรีรักษ์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางปานหทัย เสรีรักษ์), ศูนย์ข้อมูลนักการเมืองไทย
สโมสรฟุตบอลแปดริ้ว ซิตี้

| --- | --- |
ชื่อเต็ม: สโมสรฟุตบอลแปดริ้ว ซิตี้ Padriew City Football Club
ฉายา: ไก่นาจอมพริ้ว
ก่อตั้ง: 2021; 4 ปีที่แล้ว (2021)
สนาม: สนามกีฬากลางจังหวัดฉะเชิงเทรา (สุบินพิมพยะจันทร์)
ความจุ: 2,000 ที่นั่ง
เจ้าของ: บริษัท แปดริ้ว ซิตี้ จำกัด
ประธาน: พันตำรวจเอก กิตติพรรธ เป้าเปี่ยมทรัพย์
ผู้ฝึกสอน: อรรถพงษ์ สุริยะจันทร์
ลีก: ไทยลีก 3
2567: ไทยแลนด์ เซมิโปรลีก ชนะเลิศ โซนภาคตะวันออก (เลื่อนชั้น) 
สโมสรฟุตบอลแปดริ้ว ซิตี้ เป็นสโมสรฟุตบอลอาชีพในประเทศไทย โดยเป็นสโมสรจากจังหวัดฉะเชิงเทรา ปัจจุบันเล่นในไทยลีก 3 โซนภาคตะวันออก
ประวัติ

สโมสรฟุตบอลแปดริ้ว ซิตี้ ก่อตั้งเมื่อปี 2564 แปดริ้ว ซิตี้ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคตะวันออก เป็นการแข่งขันแรก โดยได้ตำแหน่งรองชนะเลิศของโซน ในปี 2566 ได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคตะวันออก โดยได้ตำแหน่งอันดับที่ 3 ของโซน ต่อมาในปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคตะวันออก โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคตะวันออก
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565 | ไทยแลนด์ อเมเจอร์ลีกโซนภาคตะวันออก | 5 | 3 | 1 | 1 | 13 | 5 | 10 | รองชนะเลิศ | ไม่ได้เข้าร่วม | ไม่สามารถเข้าร่วม | – |  อภิวัฒน์ เจริญหลาย | 3 |
| 2566 | ไทยแลนด์ เซมิโปรลีกโซนภาคตะวันออก | 6 | 4 | 0 | 2 | 12 | 6 | 12 | อันดับที่ 3 | ไม่ได้เข้าร่วม | ไม่สามารถเข้าร่วม | – |  จีระ เลาหะจินดา | 3 |
| 2567 | ไทยแลนด์ เซมิโปรลีกโซนภาคตะวันออก | 7 | 5 | 2 | 0 | 14 | 7 | 17 | ชนะเลิศ | ไม่ได้เข้าร่วม | ไม่สามารถเข้าร่วม | ไม่สามารถเข้าร่วม |  จิรายุทธ แสงผา | 5 |
| 2567 | ไทยแลนด์ เซมิโปรลีกรอบชิงแชมป์ประเทศไทยโซนบน | 2 | 0 | 0 | 2 | 1 | 5 | 0 | อันดับที่ 3 | ไม่ได้เข้าร่วม | ไม่สามารถเข้าร่วม | ไม่สามารถเข้าร่วม |  จิรายุทธ แสงผา | 5 |
| 2567–68 | ไทยลีก 3โซนภาคตะวันออก |  |  |  |  |  |  |  |  | รอบ 64 ทีมสุดท้าย | รอบเพลย์ออฟ | รอบลีก |  |  |

| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่ 3 | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

ตั้งแต่ พ.ศ. 2564 – ปัจจุบัน
| ชื่อ-สกุล | สัญชาติ | ช่วงเวลา | เกียรติประวัติ |
| --- | --- | --- | --- |
| อรรถพงษ์ สุริยะจันทร์ |  | 2564 – | ชนะเลิศ ไทยแลนด์ เซมิโปรลีก ฤดูกาล 2567 – โซนภาคตะวันออก (เลื่อนชั้นสู่ไทยลีก 3) รองชนะเลิศ ไทยแลนด์ อเมเจอร์ลีก ฤดูกาล 2565 – โซนภาคตะวันออก |
เกียรติประวัติ

ไทยแลนด์ เซมิโปรลีก
ชนะเลิศ โซนภาคตะวันออก: 2567
ไทยแลนด์ อเมเจอร์ลีก
รองชนะเลิศ โซนภาคตะวันออก: 2565
แหล่งข้อมูลอื่น

สโมสรฟุตบอลแปดริ้ว ซิตี้ ที่เฟซบุ๊ก
เหตุกราดยิงที่กรมยุทธศึกษาทหารบก พ.ศ. 2565

| เหตุกราดยิงกรมยุทธศึกษาทหารบก |
| --- | --- |
thที่ตั้งของกรมยุทธศึกษาทหารบก
สถานที่: วิทยาลัยการทัพบก เขตดุสิต กรุงเทพมหานคร
พิกัด: 13°47′2.7″N 100°31′47.3″E﻿ / ﻿13.784083°N 100.529806°E﻿ / 13.784083; 100.529806
วันที่: 14 กันยายน พ.ศ. 2565  8.45 นาฬิกา (UTC+7)
ประเภท: การสังหารหมู่, การกราดยิงหมู่
อาวุธ: ปืนขนาดกระสุน 9 มิลลิเมตร
ตาย: 2 คน
เจ็บ: 1 คน
ผู้ก่อเหตุ: จ่าสิบเอก ยงยุทธ มังกรกิม
เหตุจูงใจ: ยังไม่ทราบ
เมื่อวันที่ 14 กันยายน พ.ศ. 2565 เกิดเหตุกราดยิงภายในวิทยาลัยการทัพบก กรมยุทธศึกษาทหารบก โดยผู้ก่อเหตุได้ใช้อาวุธปืนประทุษร้าย ส่งผลให้มีผู้เสียชีวิต 2 คน และบาดเจ็บ 1 ราย ก่อนที่ผู้ก่อเหตุจะยอมมอบตัว
ภูมิหลัง

หลังจากเหตุการณ์กราดยิงที่นครราชสีมาเมื่อปี พ.ศ. 2563 พลเอก อภิรัชต์ คงสมพงษ์ ผู้บัญชาการทหารบกในขณะนั้น สัญญาว่าจะ "ปฏิรูปกองทัพ" แต่จากการทบทวนเมื่อปี 2565 พบว่านอกจากการจ่ายเงินเยียวยาและการลงโทษผู้เกี่ยวข้องบางส่วน แต่การปฏิรูปด้านอื่น ๆ กลับไม่มีความคืบหน้า อย่างประเด็นเรื่องบ้านพักสวัสดิการที่นายทหารเกษียณอายุราชการยังพักอาศัยอยู่กันนั้น กองทัพปฏิเสธที่จะให้ข้อมูลอย่างต่อเนื่อง
นายแพทย์ วรตม์ โชติพิทยสุนนท์ โฆษกกรมสุขภาพจิต อธิบายว่า ปัจจัยสำคัญที่สุดที่อาจนำไปสู่เหตุทำร้ายผู้อื่นโดยใช้อาวุธ คือการอยู่ใกล้อุปกรณ์ เหตุกราดยิงในประเทศไทย มักจะพบเจอได้ในกลุ่มอาชีพที่ใกล้อาวุธ เช่น ทหาร และตำรวจ อาชีพที่มีความคาดหวังจากสังคมสูง ทำให้ความเครียดสูงตามไปด้วย ขณะที่อาชีพที่มีกฎระเบียบสูงในองค์กร เช่น นักกฎหมาย ถือเป็นอาชีพที่มีความเครียดสูงเช่นกัน เพราะต้องอยู่ในกฎเกณฑ์และกฎระเบียบ นอกจากนี้ ยังมีคนในกลุ่มอาชีพที่มีชั่วโมงการทำงานมาก พักผ่อนน้อย เช่น นักร้อง ศิลปิน หรือดารา สามารถก่อให้เกิดความเครียดสูง